Document ID: /roh_data/filtered/fineweb-2-filterrobots_roh.jsonl.gz/5291

Era l’economia en Svizra vegnia a profitar dal schlantsch da l’economia mundiala prognostitgada per l'onn proxim. Quai surtut il commerzi cun l’exteriur ma era l’economia indigena. Uschia scrivan ils experts da la Confederaziun d’in ferm carschen sur la media dals ultims onns.
Actual carschen moderà
Per il davos quartal da quest onn quintan ils economs dal Secretariat statal per economia (SECO) cun in augment moderà dad 1%. Tuttina curregian els la prognosa dal settember per 0,1%.
Svilup fin il 2019
Per l’emprima giada ristgan ils experts da la Confederaziun da far ina prevista sin il 2019. Uschia quintan els cun in augment dal product naziunal brut dad 1,9%. Il SECO classifitgescha quest augment sco «solid». Surtut il commerzi cun l’exteriur sco era l’economia indigena vegnan a contribuir a quest augment. Era l’occupaziun vegnia a crescher e la dischoccupaziun a sa sminuir.
RR novitads 12:00